51. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.7840 της 24/24 Ιουν. 1982 (ΦΕΚ  Β' 437) Συγχώνευση υπηρεσιακού και υπηρεσιακού Πειθαρχικού Συμβουλίου της Σχολής Τουριστικών Επαγ/των. Έχοντας υπόψη: 1.Τις διατάξεις της παρ.2 του άρθρ.4 του Νόμ. 1232/1982 "Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις" και της παρ. 1 του άρθρ.11 του Νόμ. 1256/1982 "για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις". 2.Τις διατάξεις τις σχετικές με τα υπηρεσιακά Συμβούλια και τα υπηρεσιακά-Πειθαρχικά Συμβούλια των Ν.Π.Δ.Δ. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων της ίδιας υπηρεσίας, ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα, αποφασίζουμε: 1.Το προβλεπόμενο από τις διατάξεις του άρθρ.9 του Νόμ. 4032/1960 "περί τροποποιήσεως του Ν.Δ. 3594/1956 "περί Σχολής Τουριστικών Επαγγελμάτων", της παρ.2 του άρθρ.3 του Ν.Δ. 358/1974 "περί συστάσεως θέσεων προσωπικού επί σχέσει ιδιωτικού δικαίου παρά τη Σ.Τ.Ε." του άρθρ.11, παρ.1 του Νόμ. 417/1976 "περί επαναφοράς εν ισχύι των πειθαρχικών διατάξεων του υπαλληλικού κώδικος, και τροποποιήσεως και συμπληρώσεως αυτών", των άρθρ.72, 73 74 και 77 της υπ' αριθ.55455/1960 αποφάσεως του Υπουργού Προεδρίας Κυβερνήσεως (ΦΕΚ 486/1960 τ.Β) "περί εγκρίσεως του Κανονισμού Οργανώσεως των Υπηρεσιών και καταστάσεως του προσωπικού της Σ.Τ.Ε., της υπ' αριθ. 4676/18.4.80 αποφάσεως του Υπουργού Προεδρίας Κυβερνήσεως "περί τροποποιήσεως κανονισμού οργανώσεως των υπηρεσιών και καταστάσεως του προσωπικού της Σχολής Τουριστικών Επαγγελμάτων" (ΦΕΚ 418/1980 Τ.Β.) και των άρθρ.30 και 37 του Νόμ. 993/1979 "περί του επί συμβάσει εργασίας ιδιωτικού δικαίου προσωπικού του δημοσίου κ.λπ." πενταμελές Υπηρεσιακό και Υπηρεσιακό Πειθαρχικό Συμβούλιο της Σχολής Τουριστικών Επαγγελμάτων ορίζεται τριμελές. 2.Το ανωτέρω Συμβούλιο συντίθεται ως εξής: "α)Από τον Πρόεδρο του Διοικητικού Συμβουλίου ή τον Αντιπρόεδρο αυτού ή άλλο ανώτατο όργανο της Διοίκησης της Σ.Τ.Ε., κατά την κρίση του εποπτεύοντος τη Σχολή Εθνικής Οικονομίας, ως Πρόεδρο. β)Ως μέλη του Συμβουλίου ορίζονται δύο μόνιμοι υπάλληλοι είτε του Υπουργείου Εθνικής Οικονομίας κλάδου Α.Τ. με 2ο βαθμό, είτε της Σχολής Τουριστικών Επαγγελμάτων της 2ης βαθμίδας της ιεραρχικής κλίμακας της Σχολής. 2.Τα μέλη του Συμβουλίου ορίζονται με ισάριθμους αναπληρωτές, με απόφαση του εποπτεύοντος τη Σχολή Υφυπουργού Εθνικής Οικονομίας, με διετή θητεία που αρχίζει από την 1η Ιανουαρίου. Με την ίδια απόφαση ορίζεται Γραμματέας του Συμβουλίου με τον αναπληρωτή του υπάλληλο της Σχολής Τουριστικών Επαγγελμάτων της 5ης τουλάχιστον βαθμίδας. Η απόφαση αυτή εκδίδεται μέσα στο μήνα Δεκέμβριο του 2ου έτους της θητείας των μελών του Συμβουλίου. Κατά την πρώτη εφαρμογή της παρούσας απόφασης η θητεία των μελών του Συμβουλίου λήγει την 31 Δεκ. 1987". Οι διατάξεις των παρ.2 και 3 αντικαταστάθηκαν ως άνω από την ΔΚ 31191/2-31 Δεκ. 1985 (ΦΕΚ Β' 801) απόφ. Υπ. Προεδρ. της Κυβέρνησης και Υφυπ. Εθνικ. Οικονομίας. Αναπληρωτής του Προέδρου ορίζεται ο Αντιπρόεδρος του Δ.Σ. της Σχολής Τουριστικών Επαγγελμάτων, ή άλλο ανώτατο όργανο της Διοικήσεως αυτής. 4.Του Συμβουλίου θα προεδρεύει ο Πρόεδρος του Δ.Σ. της Σχολής Τουριστικών Επαγγελμάτων ή ο Αντιπρόεδρος αυτού ή άλλο ανώτατο όργανο της Διοικήσεως της Σχολής. 5.Αναφορικά με τη λειτουργία του Συμβουλίου αυτού έχουν εφαρμογή οι διατάξεις των παρ. 3-6 του από 23/31.12.1955 Β.Δ/τος "περί εφαρμογής του υπαλληλικού κώδικος επί των υπαλλήλων Ν.Π.Δ.Δ.", των παρ.3 και 4 του άρθρ. 159 του Νόμ. 1811/1951, όπως αντικαταστάθηκαν με το άρθρ.17 του Νόμ. 417/1976 (άρθρ.234 Κ.Π.Δ. 611/1977), οι λοιπές συναφείς διατάξεις του υπαλληλικού κώδικα (Κ.Π.Δ. 611/1977), όπως αυτός ισχύει, εφόσον συμβιβάζονται με τις ρυθμίσεις της αποφάσεως αυτής, καθώς και οι σχετικές διατάξεις, της υπ' αριθ. 55445/1960 αποφάσεως του Υπουργού Προεδρίας Κυβερνήσεως. 